Cathrine Larsåsen

Cathrine Larsåsen (født 1986) er en norsk tidligere friidrettsutøver som er tidligere norsk rekordholder i stavsprang. Hun representerer IL i BUL fra Oslo, men er også medlem av Sparta Atletik i København ettersom hun bodde 10 år i København i Danmark. Hun har nå flyttet tilbake til Norge, Oslo og er samboer med den danske toppidrettsutøveren Morten Jensen, som har den danske rekorden i lengde. Hun har vokst opp på Røa i Oslo.

 Idrettskarriere 
 Oversikt 
Larsåsen satte sin første norske rekord den 3. juni 2006, da hun slo Anita Tomulevskis 10 år gamle rekord på 3,80 meter med 10 centimeter. Rekorden ble satt under et stevne i Lyngby i Danmark. 4 metersgrensen ble brutt en uke senere, da hun hoppet 4,01 meter under et stevne i Sandnes, den 10. juni 2006.

Siden har Larsåsen flyttet rekorden ytterligere tolv ganger. Hun hoppet 4,30 den 19. juni 2008, under NM i Trondheim, et resultat som også gav kongepokal.
Allerede  8. august 2007 hadde hun hoppet 4,30 meter i et uoffisielt sprang.

28. juli 2010 satte hun norsk rekord i stavsprang, på 4,35 meter. Denne rekorden ble satt under finalekvalifiseringen under EM i friidrett, i Barcelona. Hun forbedret sin norske innedørsrekord fra 4,17 (satt januar 2010) til det samme som utendørsrekordhøyden, 4,35 meter under et stevne i Skive i Danmark 20. januar 2011.

Under det danske mesterskapet 6. august 2011 satte Larsåsen norsk rekord med 4,40. Denne rekorden ble stående til 30. mai 2018 da Lene Retzius hoppet høyere under et stevne på Lambertseter.

 Sponsorbråk 
I 2013 spilte hun inn en reklamefilm for det utenlandske spillselskapet Unibet. Friidrettsforbundet svarte med å nekte henne å opptre som norsk landslagsutøver. Larsåsen protesterte, og viste til at hun ikke fikk økonomisk støtte fra forbundet lenger.Unibet

 Meritter og milepæler – tidslinje 
 2017 
 Bronse under Nordisk mesterskap i friidrett innendørs 2017 (Nordic Indoor Match)

 2016 
 Sølv i NM
 Sølv i NM innendørs

 2014 
 Gull i NM innendørs

 2013 
 8.-plass ved Bislett Games, med 4,20 meter
 Gull ved stevnet AtletiCAGenève, 1. mai, med høyden 4,20 meter
 EM i friidrett innendørs 2013; slått ut i kvalifiseringen med 4,16 meter, 15. beste høyde
 NM-gull innendørs og i hovedmesterskapet. 4.30m

 2012 
 EM i friidrett 2012; slått ut i kvalifiseringen med 4,15 meter, 20. beste høyde
 Ny norsk rekord innendørs 11. februar 2012 med 4,41 m.
 NM-gull

 2011 
 VM i friidrett 2011; ingen gyldige hopp - tre riv på 4,10 meter
 EM i friidrett innendørs 2011; slått ut i kvalifiseringen med 4,15 meter, 17. beste høyde
 Dansk mester og ny norsk rekord innendørs 20. februar under det danske innendørsmesterskapet i Skive, med 4,35 meter.Dagbladet.no – Larsåsen satte ny norsk rekord (besøkt 20. februar 2011)
 Ny norsk rekord utendørs 6. august, da hun vant det danske mesterskapet, med 4,40 meter.VG.no - Larsåsen til VM med norsk rekord, besøkt 6. august 2011.

 2010 
 Åttendeplass, og tangering av norsk rekord under finalen i EM
 Ny norsk rekord under kvalifiseringen til stavsprang under EM i friidrett i Barcelona, 4,35 meter
 Ny norsk rekord med 4,34, satt under et stevne i Oordegem i BelgiaNFIF: Årsstatistikk 2010 , besøkt 2. august 2010
 Ny norsk rekord med 4,33, satt under et grandprix-stevne i Sollentuna i SverigeLarsåsen med sin 10. norske rekord i stav – VG
 Norsk bestenotering med 4,17 meter innendørs

 2009 
 EM i friidrett innendørs 2009; slått ut i kvalifiseringen med 4,05 meter, 18. beste høyde
 Gull i NM (4,10)

 2008 
 Gull i NM (4,30)Speaker.no – Ber Olympiatoppen om OL-plass
 Gull i Ungdoms-NM (4,11)Speaker.no – Larsåsen rekordforbedret seg
 9.-plass i U23-EM (4,10)Norges Friidrettsforbund - Superlørdag ga Sølv og Bronse! 

 2007 
 9.-plass ved U23-EM i friidrett (4,10 meter)
 Gull i NM (4,15 meterSiste.no – NM friidrett lørdag) 
 Gull i Junior-NM (4,21 meter)Siste.no – Junior-NM friidrett fredag
 Første jente over 4 meter innendørs (4,00 meter, 20. januar)Siste.no – Larsåsen over 4 meter i stav
 Tildelt Oslo kommunes idrettsstipend på kr. ,-Ordføreren i Oslo Oslo kommunes idrettsstipend og ærespriser for fortjente idrettsutøvere 2007

 2006 
 Norsk innendørsrekord med 3,91 meterHofik.no – Åpningsstevne i Limtrehallen
 Norsk rekord med 4,04 meterKFUM-kameratene Oslo – Resultatliste Nasjonalt stevne i friidrett
 Gull i NM innendørs (3,90 meter)NRK Sport – Ny norsk rekord i stav
 Gull i Junior-NM (4,03 meter)Kondis.no - Ny norsk rekord i stav av Cathrine Larsåsen (4,03)
 Første norske kvinne over 4 meter i stav (4,01 meter, Elitestevnet i Sandnes 4. juni)NRK Sport – Først over fire meter

 2005 
 Norsk rekord med 3,81 meter, og slo Anita Tomulevskis rekord fra 1986NRK Sport – Norsk rekord i stavsprang
 Gull i NM (3,71 meter)NRK Sport – NM i friidrett lørdag, 2. dag, finaler
 Gull i Junior-NM

 2004 
 Gull i NM (3,40 meter)

 Larsåsens norske rekorder 
Larsåsen har flyttet den norske rekorden i stavsprang for kvinner senior tretten ganger.friidrett.no Rekordenes Utvikling/Progression of the Records

AlderResultatDatoÅrStedSenior4,40 m6. august2011 København, DanmarkSenior=4,35 m30. juli2010 Barcelona, SpaniaSenior4,35 m28. juli2010 Barcelona, SpaniaSenior4,34 m3. juli2010 Oordegem, BelgiaSenior4,33 m1. juli2010 Sollentuna, SverigeSenior4,30 m19. juni2008 Trondheim, Norge Senior4,21 m3. august2007 Tønsberg, Norge Senior4,18 m26. juli2007 Karlstad, Sverige Senior=4,15 m12. juli2007 Debrecen, Ungarn Senior4,15 m19. juni2007 Oslo, Sognsvann, Norge Senior4,11 m19. juni2007 Oslo, Sognsvann, Norge Senior4,03 m13. juli2006 Bergen, Fana, Norge Senior4,02 m13. juli2006 Oslo, Bislett, Norge Senior4,01 m10. juni2006 Sandnes, Norge Senior3,90 m3. juni2006 Lyngby, Danmark 

 Medaljer i norske mesterskap 
Larsåsen tok i 2013 sin tiende strake NM-tittel i stavsprang.

Plassering Øvelse ÅrGull  Stav  2004, 2005, 2006, 2007, 2008, 2009, 2010, 2011, 2012, 2013Gull  Stav innendørs  2006, 2007, 2012, 2013, 2014Sølv  Stav  2016Sølv  Stav innendørs  2016Bronse  1000 meter stafett  2005

 Referanser 
friidrett.no: NM Stav kvinner. 
friidrett.no: NM Stav innendørs kvinner. 

 Kilder 
 BULs hjemmeside
 IAAF utøverprofil

 Eksterne lenker 



Kategori:Norske stavhoppere
Kategori:Skal vi danse-deltakere
Kategori:Personer fra Oslo
Kategori:Norgesmestere i friidrett
Kategori:Deltakere for Norge under VM i friidrett 2011
Kategori:Friidrettsutøvere for IL i BUL